Nancy Greene

Nancy Greene (født 11. mai 1943 i Ottawa) er en kanadisk senator og tidligere alpinist.

Biografi 
Under OL 1968 i Grenoble gikk hun til topps i storslalåm. «Løvinnen», som hun ble kalt på grunn av sin aggressive kjørestil, vant med hele 2,64 sekunders margin til franske Annie Famose på sølvplassen. Greene fikk også sølv i slalåm, bare slått av Marielle Goitschel.

I sesongen 1966/67 vant hun tidenes første verdenscuptittel, og vant i tillegg storslalåmcupen. Hun forsvarte begge disse titlene det påfølgende året. Totalt vant hun 14 verdenscuprenn (tre i utfor, åtte i storslalåm og tre i slalåm). Etter at hun hadde lagt opp, var hun trener for det kanadiske landslaget.

Nancy Greene innehar utmerkelsen Order of Canada, landets høyeste utmerkelse for sivile. I 1999 ble hun utropt til århundrets beste kvinnelige canadiske sportsutøver.

Fra 2009 er hun medlem av Canadas senat. Hun representerer de konservative.

Se også 
 Liste over personer som har tent den olympiske ild

Referanser

Eksterne lenker 
 
 

 

Canadiske alpinister
Canadiske politikere
Alpintrenere
Olympiske mestere for Canada
Verdensmestere i alpint
Olympiske sølvmedaljevinnere for Canada
Deltakere for Canada under Vinter-OL 1960
Alpinister under Vinter-OL 1960
Deltakere for Canada under Vinter-OL 1964
Alpinister under Vinter-OL 1964
Medaljevinnere under Vinter-OL 1968
Deltakere for Canada under Vinter-OL 1968
Alpinister under Vinter-OL 1968
Order of Canada
Personer fra Ottawa
Fødsler i 1943
Olympiske medaljevinnere i alpint